Na temelju članka 41. Zakona o predškolskom odgoju i obrazovanju (Narodne novine br. 10/97, 107/97, 94/13, 98/19 i 57/22) i Na temelju 54. stavka 1. Zakona o ustanovama („Narodne novine“, br. 76/93, 29/97, 47/99 i 35/08 i 127/19**)** Upravno vijeće Dječjeg vrtića ''Naša radost" Pregrada, uz prethodnu suglasnost Gradskog vijeća Grada Pregrade KLASA: 601-01/22-01/37 URBROJ: 2140-5-01-22-03 od 8.12.2022., na svojoj 34. sjednici KLASA: 601-04/22-01/34 URBROJ:2214-41-02-22-08 održanoj dana 14.12.2022.godine donosi ovaj

**S T A T U T**

**DJEČJEG VRTIĆA "NAŠA RADOST" PREGRADA**

1. **OPĆE ODREDBE**

**Članak 1.**

1. Ovim Statutom pobliže se uređuju ustrojstvo, ovlasti i način odlučivanja pojedinih tijela, vrste i trajanje pojedinih programa, uvjeti i način davanja usluga, radno vrijeme dječjeg vrtića, javnost rada te druga pitanja važna za obavljanje djelatnosti i poslovanja Dječjeg vrtića ''Naša radost" Pregrada (u daljnjem tekstu: Vrtić)
2. Izrazi koji se u ovom Zakonu koriste za osobe u muškom rodu su neutralni i odnose se na muške i na ženske osobe.

**Članak 2.**

1. Vrtić je javna predškolska ustanova, koja u okviru djelatnosti predškolskog odgoja i
2. obrazovanja te skrbi o djeci rane i predškolske dobi ostvaruje programe odgoja, obrazovanja,
3. zdravstvene zaštite i unapređenja zdravlja, prehrane i socijalne skrbi djece rane i predškolske dobi, u skladu sa razvojnim osobinama i potrebama djece, te socijalnim, kulturnim, vjerskim i drugim potrebama obitelji za djecu od navršenih 6 mjeseci života do polaska u osnovnu školu.
4. Odgojno-obrazovni rad obavlja se na hrvatskom jeziku i latiničnom pismu.

**Članak 3.**

1. Dječji vrtić je javna ustanova koja djelatnost predškolskog odgoja obavlja kao javnu službu.
2. Kao javne ovlasti dječji vrtić obavlja sljedeće poslove:
* upise djece u dječji vrtić i ispise djece iz dječjeg vrtića s vođenjem odgovarajuće dokumentacije,
* izdavanje potvrda i mišljenja,
* upisivanje podataka o dječjem vrtiću u zajednički elektronički upisnik.
1. Kada dječji vrtić u vezi s poslovima iz stavka 1. ovoga članka ili drugim poslovima koje obavlja kao javne ovlasti, odlučuje o pravu, obvezi ili pravnom interesu djeteta, roditelja ili skrbnika ili druge fizičke ili pravne osobe, dužan je postupati prema odredbama zakona kojim se uređuje opći upravni postupak.

**Članak 4.**

1. Osnivač solidarno i neograničeno odgovara za obveze Vrtića i vlasnik vrtića je Grad Pregrada (u daljnjem tekstu: Osnivač).
2. U pravnom prometu s trećim osobama Vrtić ima prava i obveze utvrđene zakonom i
3. drugim propisima, odlukama Osnivača, ovim Statutom i drugim općim aktima Vrtića
4. **NAZIV I SJEDIŠTE**

**Članak 5.**

1. Dječji vrtić obavlja svoju djelatnost, posluje i sudjeluje u pravnom prometu pod nazivom Dječji vrtić ''Naša radost" Pregrada.
2. Sjedište Dječjeg vrtića je u Pregradi, Stjepana Škreblina 1.
3. Dječji vrtić je pravna osoba upisana u sudski registar pri Trgovačkom sudu u Zagrebu.

**Članak 6.**

Dječji vrtić može promijeniti naziv i sjedište samo odlukom Osnivača.

**Članak 7.**

1. Naziv Dječjeg vrtića mora biti istaknut na zgradi u kojoj je njegovo sjedište i na objektima u kojima obavlja svoju djelatnost.
2. **ZASTUPANJE I PREDSTAVLJANJE**

**Članak 8.**

1. Dječji vrtić predstavlja i zastupa ravnatelj.
2. Ravnatelj organizira i vodi rad i poslovanje Dječjeg vrtića, predstavlja i zastupa Dječji vrtić, te poduzima sve pravne radnje u ime i za račun Dječjeg vrtića sukladno ovim Statutom.
3. Ravnatelj vodi stručni rad Dječjeg vrtića i odgovoran je za obavljanje stručnog rada.
4. Ravnatelj Dječjeg vrtića ima sve ovlasti u pravnom prometu u sklopu djelatnosti upisanih u sudski registar, osim:
* nastupati kao druga ugovorna strana i sa Dječjim vrtićem zaključivati ugovore, u svoje ime i za svoj račun, u svoje ime a za račun druge osobe ili u ime i za račun drugih osoba.
* zaključivati ugovore o izvođenju investicijskih radova i nabavi opreme, te nabavi osnovnih sredstava i ostale imovine čija pojedinačna vrijednost prelazi 50.000,00 kuna.
1. Za zaključivanje ugovora navedenih u stavku 4. alineji 1. ovog članka ravnatelju je potrebna posebna ovlast Upravnog vijeća ili Osnivača.
2. Za iznose veće od iznosa navedenog u stavku 4. alineji 2. ovog članka ravnatelj je ovlašten zaključiti ugovor ako je prethodno o tome odluku donijelo Upravno vijeće.

**Članak 9.**

Ravnatelj može dati punomoć drugoj osobi da zastupa Dječji vrtić u pravnom prometu u granicama svojih ovlasti, sukladno odredbama zakona kojim se uređuju obvezni odnosi

**Članak 10.**

1. U pravnom prometu Dječji vrtić koristi 2 pečata i 2 štambilja.
2. Prvi pečat je okruglog oblika, promjera 30 mm, na kojima je uz obod natpis: Dječji

vrtić „Naša radost“, a u sredini pečata je otisnuto Pregrada.

1. Drugi pečat je s grbom RH u sredini, okruglog je oblika promjera 38 mm, na kojem je uz obod natpis: REPUBLIKA HRVATSKA, Dječji vrtić „Naša radost“ Pregrada
2. Prvi štambilj je četvrtastog oblika, širine 16 mm i dužine 43 mm i u njemu je upisan puni naziv Dječjeg vrtića: Dječji vrtić „Naša radost“ Stjepana Škreblina 1 Pregrada.
3. Drugi štambilj je četvrtastog oblika, širine 39, dužine 73 mm sa upisanim punim nazivom Dječjeg vrtića i oznakama za protokoliranje poslovnih akata: primljeno, klasifikacijska oznaka, org.jed., urudžbeni broj, pril. i vrij.“

**Članak 11.**

1. Pečatima se ovjeravaju isprave i akti u pravnom prometu i u odnosu prema tijelima državne uprave i jedinica lokalne samouprave.
2. Štambilji se upotrebljavaju za odgovarajuće administrativno-financijsko poslovanje Dječjeg vrtića.
3. Način uporabe i čuvanja pečata i štambilj svojim aktom uređuje ravnatelj Dječjeg vrtića.
4. **IMOVINA DJEČJG VRTIĆA I ODGOVORNOST ZA NJEGOVE OBVEZE**

**Članak 12.**

1. Imovinu Dječjeg vrtića čine stvari, prava i novčana sredstva.
2. Imovinom raspolaže Dječji vrtić pod uvjetom i na način propisan zakonom, drugim propisima donesenim na temelju zakona i ovim Statutom.
3. Imovinu Dječjeg vrtića čine zgrade i druge nekretnine, te druga društvena sredstva rada kojima je Dječji vrtić raspolagao i koja je koristio na dan stupanja na snagu Zakona o ustanovama, kao i sredstva stečena u vlasništvo Dječjeg vrtića nakon donošenja tog zakona.

**Članak 13.**

1. Ako Dječji vrtić u obavljanju svoje djelatnosti ostvari dobit, dužan je upotrebljavati tu dobit za obavljanje i razvoj svoje djelatnosti, sukladno zakonu i propisima donesenim na temelju zakona.
2. O raspodjeli dobiti vrtića odlučuje Upravno vijeće.

**Članak 14.**

Za obveze u pravnom prometu Dječji vrtić odgovara cjelokupnom svojom imovinom.

 Osnivač solidarno i neograničeno odgovara za obveze Dječjeg vrtića.

**Članak 15.**

1. Dječji vrtić ne može bez suglasnosti Osnivača:
* steći, opteretiti ili otuđiti nekretninu,
* steći, opteretiti ili otuđiti pokretnu imovinu čija pojedinačna vrijednost prelazi 100.000,00 kn,
* dati u zakup prostore Dječjeg vrtića osim za djelatnost iz članka 16. Statuta,
* mijenjati namjenu objekta i prostora
* promijeniti djelatnost
* osnivati drugu pravnu osobu.
1. **DJELATNOST DJEČJEG VRTIĆA**

**Članak 16.**

1. Djelatnost Dječjeg vrtića je predškolski odgoj i obrazovanje te skrb o djeci rane i predškolske dobi od navršenih 6 mjeseci života do polaska u osnovnu školu, koja se ostvaruje po određenom programu za dijete.
2. U okviru svoje djelatnosti Dječji vrtić organizira i provodi:
* redovite programe njege, odgoja, obrazovanja, zdravstvene zaštite, unapređenja zdravlja djece, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima, programe predškole,
* programe ranog učenja stranih jezika i drugi programi umjetničkog, kulturnog, vjerskog i sportskog sadržaja
* druge programe u skladu s potrebama djece i zahtjevima roditelja.
1. Programi se mogu izvoditi uz prethodnu suglasnost ministarstva nadležnog za obrazovanje, a uz zahtjev za izdavanjem suglasnosti obvezno se prilaže pozitivno stručno mišljenje Agencije za odgoj i obrazovanje.

(4) Dječji vrtić svoju djelatnost obavlja u sjedištu Dječjeg vrtića u Pregradi, Ulica Stjepana Škreblina 1 te u područnom objektu na adresi, Pregrada, Ulica Ljudevita Gaja 32.

**Članak 17.**

 Dječji vrtić je predškolska ustanova u kojoj se provode organizirani oblici izvan obiteljskog odgojno-obrazovnog rada, njege i skrbi o djeci rane i predškolske dobi.

**Članak 18.**

 Dječji vrtić može mijenjati djelatnost samo uz prethodnu suglasnost Osnivača.

**Članak 19.**

1. Dječji vrtić obavlja djelatnost na temelju godišnjeg plana i programa rada koji se donosi za pedagošku godinu koja traje od 1. rujna tekuće do 31. kolovoza sljedeće godine.
2. Godišnji plan i program rada obuhvaća programe odgojno-obrazovnog rada, program zdravstvene zaštite djece i unapređenja zdravlja djece, programe socijalne skrbi, kao i druge programe koje Dječji vrtić ostvaruje u dogovoru s roditeljima djece.

**Članak 20.**

1. Godišnji plan i program rada za pedagošku godinu donosi Upravno vijeće Dječjeg vrtića najkasnije do 30. rujna tekuće godine.
2. Dječji vrtić dužan je Osnivaču dostaviti godišnji plan i program rada te izvješće o njegovu ostvarivanju sukladno Zakonu o predškolskom odgoju i obrazovanju.

**Članak 21.**

 Dječji vrtić dužan je osigurati upis djece prema planu upisa koji donosi Upravno vijeće, uz prethodnu suglasnost Osnivača, a u skladu s propisanim Državnim pedagoškim standardom predškolskog odgoja i obrazovanja.

**Članak 22.**

1. Dječji vrtić vodi pedagošku i zdravstvenu dokumentaciju te evidenciju o djeci.
2. Pedagoška i zdravstvena dokumentacija vodi se u pisanom ili elektroničkom obliku.
3. Obrasce pedagoške dokumentacije, obveze i načine te rokove unošenja podataka u e-Vrtić, ovlaštenja za pristup i korištenje podataka te sigurnost i način razmjene podataka propisuje pravilnikom ministar nadležan za obrazovanje.
4. Obrasce zdravstvene dokumentacije i evidencije propisuje ministar nadležan za zdravstvo.
5. Sredstva za vođenje dokumentacije iz stavka 1. ovoga članka osigurava Osnivač Dječjeg vrtića.
6. **NACIONALNI KURIKULUM ZA PREDŠKOLSKI ODGOJ I OBRAZOVANJE I PROGRAMI DJEČJEG VRTIĆA**

**Članak 23.**

1. Odgoj i obrazovanje djece rane i predškolske dobi ostvaruje se na temelju nacionalnog kurikuluma za predškolski odgoj i obrazovanje (u daljnjem tekstu: nacionalni kurikulum) i kurikuluma Dječjeg vrtića.
2. Nacionalni kurikulum utvrđuje vrijednosti, načela, odgojno-obrazovne ciljeve i odgojno-obrazovna očekivanja prema područjima razvoja i ključnim kompetencijama za cjeloživotno učenje te pristupe i načine rada s djecom rane i predškolske dobi, kao i oblike vrednovanja.
3. Nacionalni kurikulum i okvirni nacionalni kurikulum donosi ministar nadležan za obrazovanje.
4. Kurikulum predškole donosi ministar nadležan za obrazovanje odlukom te se smatra sastavnim dijelom Nacionalnoga kurikuluma.
5. Kurikulum Dječjeg vrtića izrađuje se na temelju nacionalnog kurikuluma i kurikuluma predškole.
6. Upravno vijeće Dječjeg vrtića donosi kurikulum dječjeg vrtića u pravilu svakih pet godina, a u skladu s potrebama moguće su njegove dopune i izmjene.
7. Kurikulum Dječjeg vrtića donosi Upravno vijeće Dječjeg vrtića do 30. rujna tekuće pedagoške godine, a njime se utvrđuje: program, namjena programa, nositelji programa, način ostvarivanja programa, vremenik aktivnosti programa i način vrednovanja.
8. U dječjem vrtiću mogu se, uz suglasnost ministarstva nadležnog za obrazovanje, provoditi eksperimentalni kurikulumi s ciljem unaprjeđenja kvalitete odgojno-obrazovnog rada.

**Članak 24.**

1. U Dječjem vrtiću ostvaruju se:
* redoviti programi njege, odgoja, obrazovanja, zdravstvene zaštite i unapređenja zdravlja djece i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima,
* programi za djecu rane i predškolske dobi s teškoćama u razvoju,
* programi za darovitu djecu rane i predškolske dobi,
* programi na jeziku i pismu nacionalnih manjina,
* programi predškole,
* programi ranog učenja stranih jezika i drugi programi umjetničkog, kulturnog, vjerskog i sportskog sadržaja.
1. Ovisno o potrebama djece i zahtjevima roditelja, Dječji vrtić može izvoditi programe
2. sukladne odredbama Državnog pedagoškog standarda predškolskog odgoja i naobrazbe.
3. Na programe iz stavaka 1. i 2. ovoga članka suglasnost daje ministarstvo nadležno za obrazovanje, a uz zahtjev za izdavanjem suglasnosti obvezno se prilaže pozitivno stručno mišljenje Agencije za odgoj i obrazovanje.
4. Ako se tijekom obavljanja djelatnosti za koju je Dječji vrtić osnovan proširuje djelatnost izvođenjem novih programa ili Dječji vrtić mijenja program, Dječji vrtić obvezan je prije početka izvođenja programa podnijeti zahtjev radi davanja suglasnosti iz stavka 3. ovoga članka.
5. Ako se zbog proširenja djelatnosti izvođenjem novih programa ili izmjene programa iz stavka 4. ovoga članka mijenja odobreni program rada kao jedan od uvjeta za početak obavljanja djelatnosti, Dječji vrtić je dužan prije početka provedbe programa podnijeti zahtjev za izdavanjem rješenja o početku rada u promijenjenim uvjetima.
6. Nakon pribavljene suglasnosti iz stavka 3. ovoga članka te nakon izvršnosti rješenja iz stavka 5. ovoga članka, Dječji vrtić može započeti s izvođenjem novih programa odnosno izmijenjenog programa.

**Članak 25.**

1. Rad s djecom rane i predškolske dobi ustrojava se u jasličkim i vrtićkim odgojnim skupinama.
2. Programi predškolskog odgoja mogu se ostvarivati:
* pri osnovnim školama,
* kao kraći programi odgojno-obrazovnog rada s djecom rane i predškolske dobi (igraonice) pri knjižnicama, zdravstvenim, socijalnim, kulturnim i sportskim ustanovama, udrugama, drugim pravnim osobama i fizičkim osobama-obrtnicima.
1. Program predškolskog odgoja i rad ustrojstvene jedinice u sastavu pravne osobe iz stavka 2. ovoga članka vodi voditelj sukladno zakonu, aktu o osnivanju i statutu pravne osobe.
2. Posebne uvjete i mjerila za ostvarivanje programa iz stavka 2. ovoga članka utvrđuje ministar nadležan za obrazovanje.
3. Ispunjavanje uvjeta za početak rada i ostvarivanje programa iz stavka 2. ovoga članka utvrđuje rješenjem ured državne uprave u županiji.

**Članak 26.**

1. Prije polaska u osnovnu školu sva djeca imaju obvezu pohađati program predškole, a dijete koje je ostvarilo pravo odgode upisa u prvi razred na temelju ostvarenog prava obvezno je pohađati program predškole najdulje još jednu pedagošku godinu, odnosno može ostati uključeno u redoviti program predškolskog odgoja i obrazovanja u dječjem vrtiću.“
2. Program predškole za djecu koja pohađaju vrtić integriran je u redoviti program predškolskog odgoja Dječjeg vrtića.
3. Obveznik predškole koji ne pohađa Dječji vrtić upisuje program predškole u dječjem vrtiću ili osnovnoj školi najbližima njegovom mjestu stanovanja koji provode program predškole za djecu koja ne pohađaju vrtić.
4. U slučaju da na određenom području nema dječjeg vrtića, odnosno osnovne škole koja provodi program predškole, jedinica lokalne odnosno područne (regionalne) samouprave dužna je osigurati provođenje programa predškole za djecu iz stavka 3. ovoga članka, na način da osigura prijevoz djece do najbližeg dječjeg vrtića ili osnovne škole koja izvodi program predškole, ako se ne radi o udaljenosti većoj od 20 kilometara u odnosu na mjesto stanovanja djeteta.
5. Ako su najbliži dječji vrtić ili osnovna škola koja izvodi program predškole iz stavka 4. ovog članka udaljeni više od 20 kilometara od mjesta stanovanja djeteta, jedinica lokalne odnosno područne (regionalne) samouprave dužna je osnovati dječji vrtić/njegovu podružnicu ili organizirati program predškole pri osnovnoj školi na području unutar 20 kilometara od mjesta stanovanja djeteta.
6. Vrtić koji izvodi program predškole dužan je djetetu iz stavka 1. ovoga članka izdati potvrdu o završenom programu predškole radi upisa u osnovnu školu.
7. **UNUTARNJE USTROJSTVO I NAČIN RADA DJEČJEG VRTIĆA**

**Članak 27.**

1. Unutarnjim ustrojstvom osigurava se racionalan i djelotvoran rad Dječjeg vrtića u cilju ostvarivanja djelatnosti predškolskog odgoja.
2. Unutarnjim ustrojstvom Dječjeg vrtića povezuju se svi oblici rada i djelatnosti prema vrsti i srodnosti programa i poslova, kako bi se ostvarili primjereni rezultati rada u procesu predškolskog odgoja djece, primjereno zadovoljavanje njihovih potreba i interesa, te rad Dječjeg vrtića kao javne službe.
3. Pravilnikom o unutarnjem ustrojstvu i načinu rada Dječjeg vrtića pobliže se uređuje ustrojstvo, radna mjesta u Dječjem vrtiću i rad Dječjeg vrtića kao javne službe.

**Članak 28.**

Unutarnjim ustrojstvom uređuje se obavljanje odgojnih, obrazovnih i zdravstvenih programa, stručno-pedagoškog rada, administrativno-stručnih, računovodstveno-financijskih i

pomoćno-tehničkih poslova te njihova međusobna usklađenost .

**Članak 29.**

1. U Dječjem vrtiću ustrojava se i provodi odgojno-obrazovni rad s djecom raspoređenom u skupine cjelodnevnog boravka, a prema potrebi mogu se uvesti i kraći dnevni boravci, te višednevni boravci djece.
2. Programi iz stavka 1. ovog članka ustrojavaju se prema Državnom pedagoškom standardu predškolskog odgoja i obrazovanja.

**Članak 30.**

U Dječjem vrtiću rad s djecom organizira se u jasličkim i vrtićkim odgojnim skupinama.

Broj djece u odgojnim skupinama i dob djece u pojedinim skupinama te normativi neposrednog rada odgojitelja u skupini određuju se prema Državnim pedagoškim standardom predškolskog odgoja i obrazovanja.

**Članak 31.**

 Programi zdravstvene zaštite djece, higijene, pravilne prehrane djece i programi socijalne skrbi ostvaruju se u Dječjem vrtiću sukladno odlukama nadležnih ministara.

**Članak 32.**

1. Poslovi vođenja Vrtića obuhvaćaju ustrojavanje rada Vrtića, vođenje poslovanja Vrtića, osiguravanje zakonitosti rada, predstavljanje i zastupanje, planiranje i programiranje rada, praćenje ostvarivanja godišnjeg plana i programa rada i unapređivanje rada, suradnja s Osnivačem, državnim i drugim tijelima, odnosno stručnim i drugim radnicima te druge poslove sukladno zakonskim i podzakonskim propisima te općim aktima Vrtića.
2. Stručno-pedagoški poslovi u Vrtiću ustrojavaju se u vezi s odgojno-obrazovnim, zdravstvenim i socijalnim radom s djecom u odgojnim skupinama i na razini Vrtića radi zadovoljavanja potreba i interesa djece te stvaranja primjerenih uvjeta za rast i razvoj svakog djeteta, u suradnji s roditeljima, kao nadopuna obiteljskom odgoju.

**Članak 33.**

1. Administrativno-tehnički i pomoćni poslovi  (ostali poslovi) ustrojavaju se radi ostvarivanja djelatnosti Vrtića i njegovog poslovanja  kao javne službe, vođenje propisane dokumentacije i evidencije, ostvarivanja prava djece i roditelja, javnosti rada Vrtića, obavljanja računovodstveno-financijskih i drugih administrativno-stručnih poslova potrebnih za rad i poslovanje Vrtića i ostvarivanje prava i obveza radnika Vrtića.

**Članak 34.**

 Pomoćnim poslovima osiguravaju se primjereni tehnički i drugi uvjeti za ostvarivanje plana i programa te drugi potrebni uvjeti za rad i poslovanje Vrtića prema propisanim normativima i standardima rada.

**Članak 35.**

1. Tjedno radno vrijeme Dječjeg vrtića raspoređuje ravnatelj prema potrebama ostvarivanja djelatnosti predškolskog odgoja te zadovoljavanja potreba djece i njihovih roditelja, građana i drugih pravnih osoba, u pravilu u pet radnih dana. Rad subotom organizira se prema potrebama korisnika, a u skladu s odlukom Osnivača.
2. Radno vrijeme dječjeg vrtića za djecu koja ostvaruju programe određuje se sukladno vrsti, sadržaju i trajanju programa.
3. Dječji vrtić radnim danom prima stranke prema odluci ravnatelja vrtića.
4. Uredovno vrijeme može se preraspodijeliti u okviru 40 satnog radnog tjedna, a prema potrebama korisnika.
5. Dnevni odmor radnika Dječjeg vrtića organizira se tako da se osigurava ostvarivanje programa, nadzor nad djecom, te mogući kontakti sa strankama.

**Članak 36.**

1. Tjedni i dnevni raspored radnog vremena, dnevni odmor, te uredovno vrijeme za rad sa strankama, roditeljima odnosno skrbnicima djece, te drugim građanima, utvrđuje se godišnjim planom i programom rada, sukladno s odlukama Osnivača i općim aktima dječjeg vrtića.
2. Dječji vrtić je dužan, putem sredstava javnog priopćavanja, na oglasnoj ploči Dječjeg vrtića i na drugi prikladan način obavijestiti javnost o radnom vremenu odnosno uredovnom vremenu za rad s građanima, roditeljima odnosno skrbnicima, te drugim strankama.
3. **UPRAVLJANJE DJEČJIM VRTIĆEM**

**Članak 37.**

1. Dječjim vrtićem upravlja Upravno vijeće.
2. Upravno vijeće ima 5 članova:

 -tri člana Upravnog vijeća imenuje Osnivač

 -jednog člana Upravnog vijeća biraju roditelji djece korisnika usluga Dječjeg vrtića,

 -jedan član Upravnog vijeća bira se iz redova odgojitelja i stručnih suradnika Dječjeg vrtića

1. Mandat članovima Upravnog vijeća traje 4 godine.
2. Članove Upravnog vijeća iz stavka 2. podstavka 1. ovoga članka imenuje izvršno tijelo osnivača.
3. Član upravnog vijeća kojeg imenuje osnivač treba imati završen najmanje preddiplomski sveučilišni studij ili stručni studij na kojem se stječe najmanje 180 ECTS bodova i ne može biti radnik dječjeg vrtića u kojem se upravno vijeće imenuje.
4. Člana Upravnog vijeća iz stavka 2. podstavka 2. ovoga članka biraju između sebe roditelji djece korisnika usluga.
5. Članove Upravnog vijeća iz stavka 2. podstavka 3. ovoga članka biraju između sebe

odgojitelji i stručni suradnici Vrtića

**Članak 38.**

1. Članove Upravnog vijeća - predstavnike Osnivača imenuje Osnivač na način propisan općim aktom.
2. O imenovanju i opozivu svojih članova u Upravno vijeće Osnivač izvješćuje Vrtić pisanim putem.

**Članak 39.**

1. Člana Upravnog vijeća - predstavnika roditelja djece korisnika usluga Dječjeg vrtića biraju roditelji na roditeljskom sastanku.
2. Svaki roditelj može predlagati ili biti predložen za člana Upravnog vijeća.
3. Glasovanje se obavlja javno, dizanjem ruku.
4. Za člana Upravnog vijeća izabran je onaj kandidat koji dobije najveći broj glasova nazočnih roditelja.
5. Izbori su pravovaljani ako je sastanku nazočno najmanje 10 % roditelja.
6. Sastanak roditelja saziva i njime rukovodi ravnatelj.
7. O izborima za člana upravnog vijeća iz reda roditelja vodi se zapisnik.
8. Izbori se održavaju najmanje 15 dana prije isteka mandata člana upravnog vijeća.
9. Ukoliko status roditelja – korisnika usluga Vrtića prestane prije isteka mandata, Vijeće

roditelja predlaže i bira novog predstavnika na vrijeme do isteka mandata Upravnog vijeća.

**Članak 40.**

1. Odgojitelji i stručni suradnici biraju jednog člana Upravnog vijeća na sjednici Odgojiteljskog vijeća tajnim glasovanjem.
2. Svaki član Odgojiteljskog vijeća može predlagati ili biti predložen za člana Upravnog vijeća.
3. Glasovanje radi utvrđivanja liste kandidata obavlja se javno dizanjem ruku.
4. Kandidatom se smatra svaki član Odgojiteljskog vijeća koji je prihvatio kandidaturu ili koji je istaknuo svoju kandidaturu.
5. Na temelju rezultata glasovanja utvrđuje se lista kandidata za Upravno vijeće, u koju se kandidati unose abecednim redom.
6. Članovi izbornog povjerenstva ne mogu se kandidirati za članove Upravnog vijeća.
7. Izbori se održavaju najmanje 15 dana prije isteka mandata Upravnog vijeća.
8. Svaki odgojitelj može istaknuti svoju kandidaturu.

**Članak 41.**

1. Za provedbu izbora Odgojiteljsko vijeće osniva izbornu komisiju koja ima predsjednika i dva člana.
2. Izborna komisija:
* potvrđuje listu kandidata,
* izrađuje glasački listić koji sadržava naznaku da se vrši izbor članova Upravnog vijeća, broj članova koji se bira, te imena i prezimena kandidata prema utvrđenoj listi,
* izrađuje popis članova Odgojiteljskog vijeća koji imaju pravo glasovati, a broj glasačkih listića mora biti jednak broju nazočnih članova Odgojiteljskog vijeća,
* osigurava tajnost i zakonitost glasovanja,
* utvrđuje rezultate glasovanja i podnosi izvješće Odgojiteljskom vijeću.

**Članak 42.**

1. Za člana Upravnog vijeća izabran je onaj kandidat koji dobije najveći broj glasova.
2. Ako dva ili više kandidata dobiju isti najveći broj glasova, glasovanje se za te kandidate ponavlja sve dok jedan od kandidata ne dobije veći broj glasova.
3. Izbori su pravovaljani ako je glasovanju pristupio natpolovični broj članova Odgojiteljskog vijeća.

**Članak 43.**

1. O rezultatima glasovanja Izborna komisija podnosi izvješće Odgojiteljskom vijeću, uz priloženi zapisnik i kompletan izborni materijal.
2. Odgojiteljsko vijeće objavljuje rezultate izbora na sjednici i na oglasnoj ploči Dječjeg vrtića, a izabranom članu izdaje potvrdu o izboru.
3. Odgojiteljsko vijeće može listu prihvatiti ili odbiti.
4. Odgojiteljsko vijeće može odbiti listu ako osnovano posumnja da je tijekom izbora bilo povrede postupka ili propusta izbornog povjerenstva.
5. Kada Odgojiteljsko vijeće listu prihvati, proglašava se član Upravnog vijeća.

**Članak 44.**

1. Nakon određivanja predstavnika Osnivača i roditelja djece korisnika usluga Dječjeg vrtića te izbora članova Upravnog vijeća iz reda odgojitelja i stručnih suradnika Dječjeg vrtića, saziva se prva – konstituirajuća sjednica Upravnog vijeća.
2. Na prvoj sjednici verificiraju se mandati imenovanih odnosno izabranih članova Upravnog vijeća.
3. Na prvoj sjednici Upravnog vijeća bira se predsjednik Upravnog vijeća.

**Članak 45.**

Predsjednika Upravnog vijeća biraju članovi tajnim glasovanjem ili javnim glasovanjem.

**Članak 46.**

1. Predsjednik upravnog vijeća priprema, saziva te vodi sjednice vijeća.
2. U slučaju kad je predsjednik Upravnog vijeća spriječen, pripremu i vođenje sjednice obavlja član vijeća kojeg je za to pismeno ovlastio predsjednik.
3. Predsjednik je dužan sazvati sjednicu vijeća i na pismeni zahtjev ravnatelja i jedne trećine članova vijeća.

**Članak 47.**

 **Upravno vijeće:**

1. **donosi uz prethodnu suglasnost Osnivača:**
* Statut i Pravilnik o unutarnjem ustrojstvu i načinu rada Dječjeg vrtića
1. **na prijedlog ravnatelja donosi:**
* druge opće akte utvrđene ovim Statutom i zakonom,
* Godišnji plan i program rada Dječjeg vrtića i kurikulum,
* Financijski plan i Završni račun Dječjeg vrtića,
* odluke o zasnivanju i prestanku radnog odnosa s odgojiteljima, stručnim suradnicima i drugim radnicima u vrtiću, ako se izbor vrši na temelju raspisanog natječaja
* o upućivanju djelatnika na liječnički pregled.
1. **odlučuje uz suglasnost Osnivača:**
* o stjecanju, opterećivanju ili otuđivanju imovine čija pojedinačna vrijednost prelazi 100.000,00 kn,
* o promjeni djelatnosti dječjeg vrtića,
* o davanju u zakup objekata i prostora Dječjeg vrtića ili mijenjanju namjene objekata i prostora, osim članka 16.
* o osnivanju druge pravne osobe;
1. **odlučuje:**
* o planu upisa za pedagošku godinu,
* o izvješćima ravnatelja o radu Dječjeg vrtića,
* o raspodjeli dobiti za obavljanje i razvoj djelatnosti Dječjeg vrtića,
* o žalbama roditelja odnosno skrbnika djece,
* o pojedinačnim pravima radnika u drugom stupnju, ako zakonom ili drugim propisom nije drugačije propisano,
* o ulaganju i nabavi opreme, te nabavi osnovnih sredstava i ostale pokretne imovine čija pojedinačna vrijednost ne prelazi 100.000,00 kn,
* o opterećivanju ili otuđivanju pokretne imovine Dječjeg vrtića čija vrijednost ne prelazi 100.000,00 kn,
* o drugim pitanjima predviđenim općim aktima Dječjeg vrtića;
1. **predlaže Osnivaču:**
* imenovanje i razrješenje ravnatelja Dječjeg vrtića,
* promjenu naziva i sjedišta Dječjeg vrtića,
* statusne promjene Dječjeg vrtića;
1. **podnosi Osnivaču:**
* izvješće o radu Dječjeg vrtića;
1. **razmatra:**
* predstavke i prijedloge građana od interesa za rad Dječjeg vrtića,
* rezultate odgojno-obrazovnog rada u Dječjem vrtiću;
1. **predlaže ravnatelju:**
* mjere u cilju ostvarivanja politike poslovanja Dječjeg vrtića,
* osnovne smjernice za rad i poslovanje Dječjeg vrtića.

Upravno vijeće razmatra i odlučuje o drugim pitanjima u skladu sa zakonom, ovim Statutom i drugim općim aktima Dječjeg vrtića.

**Članak 48.**

1. Upravno vijeće može pravovaljano odlučivati ako je na sjednici nazočno više od polovice članova Upravnog vijeća.
2. Upravno vijeće odluke donosi natpolovičnom većinom glasova svih članova Upravnog vijeća.
3. Odluke Upravnog vijeća potpisuje predsjednik.

**Članak 49.**

1. U radu upravnog vijeća sudjeluju bez prava odlučivanja ravnatelj Dječjeg vrtića.
2. Sjednicama Upravnog vijeća mogu biti nazočne i druge osobe koje pozovu predsjednik Vijeća i ravnatelj Dječjeg vrtića, ili se pozovu prema zaključku Upravnog vijeća.

**Članak 50**.

1. Članu Upravnog vijeća prestaje mandat i prije isteka vremena od četiri godine u sljedećim slučajevima:
* ako sam zatraži razrješenje,
* opoziva.
1. Član Upravnog vijeća može biti opozvan ako:
* ne ispunjava dužnost člana odnosno predsjednika,
* svojim ponašanjem povrijedi ugled i dužnost koju obnaša,
* svojim nesavjesnim ili nepravilnim radom prouzroći štetu Dječjem vrtiću
1. Pored navedenog, članu Upravnog vijeća ispred roditelja prestaje mandat i kada

njegovo dijete prestaje koristiti usluge dječjeg vrtića

1. Članu Upravnog vijeća, radniku Dječjeg vrtića prestaje mandat i u slučaju:
* prestanka radnog odnosa u Dječjem vrtiću i
* ako počini težu povredu radne obveze.
1. Postupak za utvrđivanje prijedloga za razrješenje dužnosti člana Upravnog vijeća pokreće Upravno vijeće ili tijelo koje ga je imenovalo.
2. Odluku o razrješenju člana Upravnog vijeća donosi tijelo koje je izabralo odnosno imenovalo člana Upravnog vijeća.
3. U slučaju razrješenja člana Upravnog vijeća novi član imenuje se u roku 30 dana i na vremensko razdoblje koje je preostalo u mandatu članu Upravnog vijeća, koji je razriješen.

**Članak 51.**

 Sazivanje sjednice, utvrđivanje dnevnog reda i odlučivanje Upravnog vijeća pobliže se uređuje Poslovnikom o radu Upravnog vijeća Dječjeg vrtića ''Naša radost" Pregrada.

1. **RAVNATELJ DJEČJEG VRTIĆA**

**Članak 52.**

 Ravnatelj je poslovni i stručni voditelj Dječjeg vrtića.

 Ravnatelj organizira i vodi rad i poslovanje Dječjeg vrtića, predstavlja i zastupa Dječji vrtić, poduzima sve pravne radnje u ime i za račun dječjeg vrtića, odgovara za zakonitost rada Dječjeg vrtića, predlaže Plan i program rada Dječjeg vrtića, Kurikulum i Statut Dječjeg vrtića provodi odluke Upravnog vijeća, donosi odluke u svezi s radom i poslovanjem Dječjeg vrtića iz svog djelokruga, donosi odluke o zasnivanju radnog odnosa radnika na određeno vrijeme do 60 dana, potpisuje ugovore o radu i druge akte Dječjeg vrtića, podnosi izvješće Upravnom vijeću i drugim nadležnim tijelima o radu i poslovanju Dječjeg vrtića, organizira rad i obavlja raspored radnika, odobrava službena putovanja i druga odsustvovanja s rada radnika Dječjeg vrtića, osniva stručne skupine kao pomoćna tijela u radu Dječjeg vrtića, te obavlja i druge poslove utvrđene zakonom, ovim Statutom i drugim općim aktima Dječjeg vrtića.

**Članak 53.**

1. Ravnatelj, u sklopu svojih ovlaštenja, može drugoj osobi dati specijalnu ili generalnu punomoć za zastupanje u pravnom prometu.
2. Sadržaj i trajanje punomoći određuje ravnatelj pri njenom izdavanju.
3. O izdavanju generalne punomoći ravnatelj je dužan izvijestiti Upravno vijeće.

**Članak 54.**

1. Ravnatelj se imenuje na temelju javnog natječaja koji raspisuje Upravno vijeće Dječjeg vrtića u skladu sa zakonom i Statutom.
2. Natječaj za imenovanje ravnatelja raspisuje se najkasnije tri mjeseca prije isteka vremena na koje je ravnatelj imenovan.
3. Natječaj za ravnatelja traje 15 dana, a objavljuje se na mrežnim stranicama Dječjeg vrtića i u Narodnim novinama.
4. U natječaju se objavljuju uvjeti koje moraju ispunjavati kandidati, vrijeme za koje se imenuje, rok do kojeg se primaju prijave kandidata i rok u kojem će prijavljeni kandidati biti obaviješteni o izboru.
5. Kandidati se obavještavaju o izboru u roku 45 dana od dana isteka roka za podnošenje prijave.

**Članak 55.**

1. Za ravnatelja dječjeg vrtića može biti imenovana osoba koja ispunjava sljedeće uvjete:

– završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij ili

d) preddiplomski sveučilišni studij za odgojitelja ili

e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,

– položen stručni ispit za odgojitelja ili stručnog suradnika,

– najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika.

1. Ravnatelj se bira na temelju javnog natječaja koji raspisuje upravno vijeće dječjeg vrtića u skladu sa zakonom i Statutom.
2. Na prijedlog upravnog vijeća dječjeg vrtića ravnatelja imenuje i razrješava izvršno tijelo osnivača vrtića.
3. Ravnatelja se imenuje na vrijeme od 5 godina, a ista osoba može ponovno biti imenovana ravnateljem.
4. S osobom imenovanom za ravnatelja dječjeg vrtića predsjednik Upravnog vijeća sklapa ugovor o radu na rok od pet godina u punom radnom vremenu.
5. Osobi imenovanoj za ravnatelja dječjeg vrtića, koja je prije imenovanja imala ugovor o radu na neodređeno vrijeme za poslove odgojitelja ili stručnog suradnika u dječjem vrtiću nakon isteka mandata omogućit će se povratak na radno mjesto za koje je imala sklopljen ugovor o radu na neodređeno vrijeme.
6. Osoba imenovana za ravnatelja pravo iz stavka 6.ovoga članka ostvaruje najduže do isteka dva uzastopna mandata.
7. Osobu imenovanu za ravnatelja do povratka na poslove zamjenjuje osoba u radnom odnosu koji se zasniva na određeno vrijeme.

**Članak 56.**

1. Po isteku roka za podnošenje prijava Upravno vijeće otvara i razmatra sve pristigle prijave s priloženom dokumentacijom, utvrđuje jesu li prijave potpune i dostavljene u roku te ispunjavaju li kandidati propisane uvjete.
2. Upravno vijeće utvrđuje prijedlog za imenovanje ravnatelja i dostavlja ga Osnivaču u roku 15 dana od dana isteka roka za podnošenje prijava.

**Članak 57.**

 Svim prijavljenim kandidatima dostavlja se obavijest o imenovanju s poukom o pravnom lijeku, te mogućnosti pregleda natječajnog materijala.

**Članak 58.**

1. Ako se na raspisanom natječaju nitko ne prijavi ili netko od prijavljenih kandidata ne bude izabran, natječaj će se ponoviti.
2. Do imenovanja ravnatelja na temelju ponovljenog natječaja imenovat će se vršitelj dužnosti ravnatelja ali najdulje na vrijeme od godinu dana. Na prijedlog upravnog vijeća dječjeg vrtića vršitelja dužnosti ravnatelja imenuje i razrješava izvršno tijelo osnivača dječjeg vrtića (gradonačelnik), ali najdulje na vrijeme od godinu dana.
3. Za vršitelja dužnosti ravnatelja može biti imenovana osoba koja ispunjava sljedeće uvjete:

– završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij ili

d) preddiplomski sveučilišni studij za odgojitelja ili

e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,

– položen stručni ispit za odgojitelja ili stručnog suradnika,

1. Ako ravnatelj ne ispunjava Zakonom i drugim propisima utvrđene obveze, osnivač dječjeg vrtića, na prijedlog upravnog vijeća ili upravnog tijela koje je utvrdilo nepravilnosti i nezakonitosti u radu ravnatelja, razriješit će ravnatelja i imenovati drugu osobu sukladno Zakonu.

**Članak 59.**

(1) Ravnatelj Dječjeg vrtića može biti razriješen prije isteka vremena na koji je imenovan:

* -ako ravnatelj sam zatraži razrješenje,
* -ako nastanu takvi razlozi koji po posebnim propisima ili općim propisima o radu dovode do prestanka radnog odnosa,
* -ako ravnatelj ne postupa sukladno propisima ili općim aktima ustanove, ili neosnovano ne izvršava odluke tijela Dječjeg vrtića ili postupa protivno njima,
* -ako ravnatelj svojim nesavjesnim ili nepravilnim radom prouzroči ustanovi veću štetu ili ako zanemaruje ili nesvjesno obavlja svoje dužnosti tako da su nastale ili mogu nastati veće smetnje u obavljanju djelatnosti ustanove.

(2) U slučaju razrješenja ravnatelja imenovat će se vršitelj dužnosti ravnatelja, a Dječji vrtić je dužan raspisati natječaj za izbor ravnatelja u roku od 30 dana od dana imenovanja vršitelja dužnosti.

(3) Za vršitelja dužnosti ravnatelja može biti imenovana osoba koja ispunjava uvjete za ravnatelja Dječjeg vrtića.

**Članak 60.**

 Upravno vijeće utvrđuje prijedloge za razrješenje ravnatelja i prijedlog za imenovanje vršitelja dužnosti ravnatelja i dostavlja ih Osnivaču.

**Članak 61.**

1. Ravnatelja dječjeg vrtića, u slučaju privremene spriječenosti u obavljanju ravnateljskih poslova, zamjenjuje osoba iz reda članova odgojiteljskog vijeća.
2. Osobu iz stavka 1. ovoga članka određuje Upravno vijeće na način uređen Statutom Dječjeg vrtića.
3. Osoba koja zamjenjuje ravnatelja ima prava i dužnost obavljati one poslove ravnatelja čije se izvršenje ne može odgađati do ravnateljeva povratka.

**Članak 62.**

 Razriješena osoba može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz čl. 59. ovog Statuta ili da je u postupku donošenja odluke o razrješenju došlo do povrede koja je značajno utjecala na ishod postupka.

1. **STRUČNA I DRUGA TIJELA**

**Članak 63.**

1. Odgojno-obrazovni radnici koji ostvaruju programe predškolskog odgoja u dječjem vrtiću čine Odgojiteljsko vijeće.
2. Odgojiteljsko vijeće sudjeluje u utvrđivanju plana i programa rada i kurikuluma Dječjeg vrtića, prati njegovo ostvarivanje, raspravlja i odlučuje o stručnim pitanjima rada, potiče i promiče stručni rad te obavlja i druge stručne poslove utvrđene zakonom, ovim Statutom i općim aktima Dječjeg vrtića.

**Članak 64.**

1. Odgojiteljskom vijeću predsjedava ravnatelj ili druga osoba koju on ovlasti.
2. Odgojiteljsko vijeće radi na sjednicama.
3. Odluke se donose većinom glasova ukupnog broja članova vijeća.
4. Sjednice odgojiteljskog vijeća obvezne su za sve odgojno obrazovne radnike.
5. Na sjednicama se vodi zapisnik, koji potpisuju predsjedavajući i zapisničar.
6. **RODITELJI ODNOSNO SKRBNICI DJECE**

**Članak 65.**

1. Radi što uspješnijeg ostvarivanja ciljeva predškolskog odgoja Dječji vrtić surađuje s roditeljima odnosno skrbnicima djece korisnika usluga.
2. Suradnja Dječjeg vrtića s roditeljima odnosno skrbnicima djece ostvaruje se putem individualnih razgovora, sastanka skupine roditelja i na drugi način.
3. Roditelji odnosno skrbnici sudjeluju u upravljanju Dječjim vrtićem na način utvrđen zakonom i ovim Statutom.

**Članak 66.**

 Roditelji odnosno skrbnici dužni su pratiti rad i napredovanje djece, odazivati se pozivima Dječjeg vrtića i s njim surađivati.

**Članak 67.**

 Ostvarivanje prava i obveza roditelja odnosno skrbnika djece, te suradnja između roditelja odnosno skrbnika i Dječjeg vrtića pobliže se uređuje posebnim pravilnikom.

1. **FINANCIJSKO POSLOVANJE**

**Članak 68.**

 Financijsko poslovanje Dječjeg vrtića obavlja se u skladu sa zakonom i drugim propisima.

**Članak 69.**

1. Dječji vrtić ostvaruje prihode iz sredstava Osnivača, prodajom usluga na tržištu, kao i iz drugih izvora u skladu sa zakonom.
2. Sredstva za rad koja su pribavljena od Osnivača, stečena pružanjem usluga ili su pribavljena iz drugih izvora čine imovinu Dječjeg vrtića.

**Članak 70.**

Vođenje računovodstvenog i knjigovodstvenog poslovanja, evidencija financijskog poslovanja i sredstava obavlja se u skladu sa zakonom i propisima donesenim na temelju zakona.

**Članak 71.**

1. Dječji vrtić za svaku godinu donosi financijski plan i financijska izvješća.
2. Ako se ne donese financijski plan za sljedeću poslovnu godinu do 31. prosinca tekuće godine, donosi se privremeni financijski plan za razdoblje od tri mjeseca.
3. Dječji vrtić dužan je dostaviti Osnivaču financijski plan te periodična i godišnja financijska izvješća.

**Članak 72.**

1. Naredbodavatelj za izvršenje financijskog plana je ravnatelj Dječjeg vrtića.
2. Računovodstvenu i knjigovodstvenu dokumentaciju, sukladno ovlasti ravnatelja, potpisuje voditelj računovodstva.
3. **OPĆI AKTI DJEČJEG VRTIĆA**

**Članak 73.**

 Dječji vrtić ima ove opće akte:

* Statut,
* Pravilnik o unutarnjem ustrojstvu i načinu rada,
* Pravilnik o radu,
* Pravilnik o zaštiti od požara,
* Pravilnik o zaštiti na radu,
* Poslovnik o radu Upravnog vijeća,
* Poslovnik o radu Odgojiteljskog vijeća
* Etički kodeks ponašanja
* Pravilnik o upisu djece i ostvarivanja prava i obveza korisnika usluga u Dječjem vrtiću „Naša radost“ Pregrada
* druge opće akte koje donosi Upravno vijeće sukladno zakonu, propisu donesenom na temelju zakona i ovom Statutu.

**Članak 74.**

 Ravnatelj Dječjeg vrtića dužan je dostaviti na uvid Statut i Pravilnik o unutarnjem ustrojstvu i načinu rada Dječjeg vrtića kao javne službe, županijskom uredu nadležnom za poslove odgoja i obrazovanja u roku od 8 dana od dana donošenja.

**Članak 75.**

 (1) Statut i drugi opći akt Dječjeg vrtića stupa na snagu najranije dan nakon dana objave na oglasnoj ploči Dječjeg vrtića.

(2) Dječji vrtić dužan je akt o osnivanju, Statut te druge opće akte koji uređuju obavljanje njegove djelatnosti ili dijela djelatnosti koja se smatra javnom službom objaviti na svojim mrežnim stranicama na lako pretraživ način i u strojno čitljivom obliku.

1. **RADNI ODNOSI**

**Članak 76.**

 Radni odnosi u Dječjem vrtiću uređuju se sukladno propisima koji uređuju područje predškolskog odgoja, općim propisima o radu i kolektivnom ugovoru.

1. **SURADNJA SA SINDIKATOM**

**Članak 77.**

1. Sindikalno organiziranje u Dječjem vrtiću je slobodno.
2. Dječji vrtić je dužan osigurati uvjete za rad sindikalnog povjerenika, te ostvarivanje njihovih prava u skladu sa zakonom i kolektivnim ugovorom.
3. Ravnatelj i Upravno vijeće dužni su osigurati potrebitu pomoć za rad sindikalne podružnice i pravodobno joj davati potrebite podatke i obavijesti u skladu sa zakonom i kolektivnim ugovorom.
4. Za slučaj štrajka štrajkaški odbor, ravnatelj dječjeg vrtića i Upravno vijeće dužni su osigurati odgovarajuću njegu, prehranu, zdravstvenu zaštitu, kao i drugu skrb o djeci koja za vrijeme štrajka pohađaju program dječjeg vrtića.

**Članak 78.**

1. Sindikalna podružnica može podnositi ravnatelju ili Upravnom vijeću prijedloge, mišljenja i primjedbe glede ostvarivanja prava radnika i zaštite tih prava.
2. Ravnatelj i Upravno vijeće dužni su se očitovati o navedenim podnescima i izvijestiti sindikalnu podružnicu o svom stajalištu, te poduzimati druge mjere sukladno zakonu i kolektivnom ugovoru.

**Članak 79.**

 Upravno vijeće, kad rješava i odlučuje o ostvarivanju prava radnika i njihovim zahtjevima, poziva na sjednicu ovlaštenog predstavnika sindikata, koji ima pravo iznositi stajališta te predlagati odluke i zaključke radi zaštite člana sindikata.

1. **JAVNOST RADA**

**Članak 80.**

1. Rad Dječjeg vrtića je javan.
2. Dječji vrtić je, s obzirom na karakter svoje djelatnosti dužan roditelje, građane, pravne osobe i druge korisnike pravodobno i na pogodan način obavještavati o uvjetima i o načinu davanja svojih usluga i obavljanju poslova iz djelatnosti za koju je osnovan.
3. Dječji vrtić je dužan na svojim mrežnim stranicama objaviti podatke o uvjetima i načinu pružanja usluga i obavljanju poslova iz svoje djelatnosti.

**Članak 81.**

1. Dječji vrtić je dužan u razumnom roku davati sredstvima javnog priopćavanja na njihov zahtjev informacije o obavljanju svoje djelatnosti i omogućiti im uvid u odgovarajuću dokumentaciju.
2. Dječji vrtić će uskratiti davanje informacija, odnosno uvid u dokumentaciju samo u skladu s propisima o zaštiti tajnosti podataka i zaštiti osobnih podataka.

**Članak 82.**

 Informacije i podatke o obavljanju djelatnosti ili uvid u dokumentaciju Dječjeg vrtića sredstvima javnog priopćavanja i drugim pravnim osobama može dati samo ravnatelj ili radnik Dječjeg vrtića kojeg ravnatelj za to ovlasti.

1. **POSLOVNA I PROFESIONALNA TAJNA**

**Članak 83.**

Poslovnom tajnom smatraju se: dokumenti koje ravnatelj proglasi poslovnom tajnom, podaci koje nadležno tijelo kao povjerljive priopći Dječjem vrtiću, mjere i način postupanja u slučaju nastanka izvanrednih okolnosti, dokumenti koji se odnose na obranu, plan fizičke i tehničke zaštite radnika i imovine Dječjeg vrtića i druge isprave i podaci čije bi priopćavanje neovlaštenoj osobi bilo protivno interesima Dječjeg vrtića i njegovog Osnivača.

**Članak 84.**

1. Podatke i isprave koje se smatraju poslovnom tajnom dužni su čuvati svi radnici Dječjeg vrtića bez obzira na koji način saznali za te podatke i isprave.
2. Obveza čuvanja poslovne tajne traje i nakon prestanka radnog odnosa u Dječjem vrtiću.

**Članak 85.**

 Podaci i isprave koji se smatraju poslovnom tajnom mogu se dostaviti i dati na očevid tijelima ovlaštenim zakonom odnosno tijelima i osobama kojima ovlaštenje proizlazi iz dužnosti koje obavljaju.

**Članak 86.**

 Profesionalnom tajnom smatra se: sve što odgojno -obrazovni radnici, kao i drugi radnici Dječjeg vrtića saznaju o djeci, njihovim roditeljima i skrbnicima, te čije bi iznošenje u javnost moglo nanijeti štetu djeci, njihovim roditeljima i skrbnicima.

**Članak 87.**

 O čuvanju poslovne i profesionalne tajne neposredno skrbi ravnatelj i druga ovlaštena osoba.

 Povreda poslovne i profesionalne tajne predstavlja težu povredu radne obveze.

1. **NADZOR**

**Članak 88.**

Ravnatelj Dječjeg vrtića dužan je u roku od 8 dana od dana donošenja dostaviti Statut i Pravilnik o unutarnjem ustrojstvu i načinu rada Dječjeg vrtića kao javne službe, županijskom uredu nadležnom za poslove odgoja i obrazovanja.

1. **ZAŠTITA OKOLIŠA**

**Članak 89.**

1. Radnici Dječjeg vrtića imaju pravo i dužnosti da u sklopu svojih poslova i zadaća poduzimaju mjere zaštite i unapređenja okoliša.
2. O djelatnostima koje ugrožavaju okoliš svaki radnik je dužan upozoriti ravnatelja ili Upravno vijeće.
3. Radnik može odbiti izvršenje poslova i zadaća kojima se nanosi nenadoknadiva šteta okolišu.
4. Nepoduzimanje mjera zaštite okoliša čini težu povredu radne obveze.

**Članak 90.**

 Dječji vrtić izvođenjem odgojno-obrazovnog programa naročitu pozornost posvećuje odgoju djece glede čuvanja i zaštite čovjekova okoliša.

**Članak 91.**

1. Dječji vrtić samostalno ili zajedno s roditeljima odnosno skrbnicima, tijelima državne uprave i lokalne uprave i samouprave na svom području, te drugim pravnim osobama djeluje u cilju oplemenjivanja radnog prostora i okoliša Dječjeg vrtića.
2. Program rada Dječjeg vrtića na provedbi zaštite okoliša sastavni dio je godišnjeg programa rada.
3. **OBRANA**

**Članak 92.**

1. U skladu sa zakonom i propisima donesenim na temelju zakona Dječji vrtić je dužan osigurati uvjete za rad u ratnim uvjetima, u uvjetima neposredne ugroženosti, neovisnosti i jedinstvenosti Republike Hrvatske i drugim izvanrednim okolnostima.
2. Dječji vrtić posebnim aktom o sistematizaciji i načinu rada u uvjetima iz stavka 1. ovog članka uređuje pitanja rada i djelovanja na ostvarivanju programa predškolskog odgoja.
3. **ZABRANA PROMIDŽBE I PRODAJE U DJEČJEM VRTIĆU**

**Članak 93.**

U Dječjem vrtiću nije dopuštena promidžba i prodaja roba i/ili usluga koje ne služe ciljevima odgoja i obrazovanja ili su štetne za zdravlje, rast i razvoj djece rane i predškolske dobi.

1. **PRIJELAZNE I ZAVRŠNE ODREDBE**

**Članak 94.**

Ovaj Statut donosi Upravno vijeće uz prethodnu suglasnost Osnivača.

**Članak 95.**

Ovaj Statut stupa na snagu osmog dana od dana objave na oglasnoj ploči Dječjeg vrtića.

**Članak 96.**

Stupanjem na snagu ovog Statuta prestaje važiti Statut Dječjeg vrtića „Naša radost“ Pregrada, KLASA: 023-01/14-01/7 i URBROJ: 2214-01-14-380-2 od 21.svibnja 2014. godine te Odluke o izmjenama i dopunama Statuta Dječjeg vrtića „Naša radost“ Pregrada Klasa: 601-04/19-01/3, Urbroj: 2214-41-02-19-1 od 07.02. 2019.g., i Statutarne Odluke o izmjenama i dopunama Statuta Dječjeg vrtića „Naša radost“ Pregrada KLASA: 601-04/21-01/13 , URBROJ: 2214-41-02-21-1 od 29.3.2021, te Statutarne odluke o izmjenama i dopunama Statuta Dječjeg vrtića „Naša radost“ Pregrada KLASA: 601-04/21-01/24 URBROJ: 2214-41-02-21-2 0d 13.7.2021. godine.

**PREDSJEDNICA UPRAVNOG VIJEĆA**

 **Darija Broz, v.r.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

KLASA: 012-03/22-01/1

URBROJ: 2214-41-02-22-01

Ovaj Statut objavljen je na oglasnoj ploči vrtića dana 15.12.2022. godine,

te stupa na snagu dana 22.12.2022. godine.

 Vršiteljica dužnosti ravnatelja:

 Natalija Vrhovski

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_